Molėtų rajono savivaldybės taryba

SPRENDIMAS

Dėl MOLĖTŲ RAJONO SAVIVAldybės saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo patvirtinimo

2023 m. liepos 27 d. Nr. B1-187

Molėtai

Vadovaudamasi Lietuvos Respublikos vietos savivaldos įstatymo 6 straipsnio 26 ir 39 punktais, 15 straipsnio 4 dalimi, Lietuvos Respublikos želdynų įstatymo 13 straipsnio 9 dalimi,

Molėtų rajono savivaldybės taryba n u s p r e n d ž i a:

1.	Patvirtinti Molėtų rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašą (pridedama).

2.	Pripažinti netekusiu galios Molėtų rajono savivaldybės tarybos 2022 m. vasario 24 d. sprendimą Nr. B1-34 „Dėl Molėtų rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašo patvirtinimo“.

Savivaldybės meras	Saulius Jauneika

PATVIRTINTA

Molėtų rajono savivaldybės tarybos

2023 m. liepos 27 d. sprendimu Nr. B1-187

MOLĖTŲ RAJONO SAVIVALDYBĖS SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO LEIDIMŲ IŠDAVIMO IR PRAŠYMŲ DĖL ŽELDINIŲ ATKURIAMOSIOS VERTĖS KOMPENSACIJOS DYDŽIO PERSKAIČIAVIMO NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKOS APRAŠAS

I SKYRIUS

BENDROSIOS NUOSTATOS

1.	Molėtų rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašas (toliau – aprašas) nustato saugotinų želdinių kirtimo, kitokio pašalinimo iš augimo vietos ar intensyvaus genėjimo, šių darbų vykdymo, leidimų atlikti šiuos darbus išdavimo, želdinių atkuriamosios vertės kompensacijos perskaičiavimo ir sumokėtos kompensacijos grąžinimo tvarką.

2.	Apraše vartojamos sąvokos suprantamos taip, kaip jos apibrėžtos Lietuvos Respublikos želdynų įstatyme, šio įstatymo įgyvendinamuosiuose ir kituose galiojančiuose teisės aktuose.

II SKYRIUS

LEIDIMŲ KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS IŠDAVIMO TVARKA

3.	Saugotinus želdinius kirsti, kitaip pašalinti iš augimo vietos ar intensyviai genėti galima tik turint Molėtų rajono savivaldybės vykdomosios institucijos išduotą leidimą kirsti, kitaip pašalinti iš augimo vietos ar intensyviai genėti saugotinus želdinius (toliau – leidimas) (aprašo 1 priedas) ar vadovaujantis galiojančiu Savivaldybės vykdomosios institucijos sprendimu dėl saugotinų želdinių kirtimo, kitokio pašalinimo iš augimo vietos ar intensyvaus genėjimo (toliau – Sprendimas) (aprašo 2 priedas) ir sumokėjus Savivaldybės vykdomosios institucijos apskaičiuotą pagal Lietuvos Respublikos aplinkos ministro tvirtinamus želdinių atkuriamosios vertės įkainius želdinių atkuriamosios vertės kompensaciją. Leidimų, Sprendimų ir želdinių atkuriamosios vertės kompensacijos apskaičiavimo projektus rengia ir kitus būtinus veiksmus jiems parengti ir išduoti atlieka Savivaldybės vykdomosios institucijos paskirti asmenys ir/ar Savivaldybės vykdomosios institucijos sudaryta darbo grupė (toliau - darbo grupė).

4.	Atvejai, kada saugotinus želdinius kirsti, kitaip pašalinti iš augimo vietos ar intensyviai genėti be leidimo ar Sprendimo galima, nustatyti Lietuvos Respublikos želdynų įstatymo 13 straipsnio 2 dalyje.

5.	Atvejai, kada želdinių atkuriamosios vertės kompensacija neskaičiuojama ir apie tai pažymima leidime arba Sprendime, nustatyti Lietuvos Respublikos želdynų įstatymo 13 straipsnio 3 dalyje.

6.	Privačios žemės sklypo savininkas ar valstybinės žemės valdytojas dėl leidimo išdavimo pateikia Savivaldybės vykdomajai institucijai prašymą (toliau – prašymas) (aprašo 3 priedas). Prašymą galima pateikti elektroniniu būdu prisijungus prie elektroninių valdžios vartų www.epaslaugos.lt, tiesiogiai atvykus į Savivaldybės administraciją, atsiuntus paštu ar elektroniniu paštu savivaldybe@moletai.lt.

7.	Jeigu privačios žemės sklypo savininkas ar valstybinės žemės valdytojas pateikė netinkamai užpildytą prašymą, Savivaldybės vykdomoji institucija per 5 darbo dienas nuo prašymo gavimo dienos informuoja apie tai privačios žemės sklypo savininką ar valstybinės žemės valdytoją ir nustato 5 darbo dienų terminą patikslintam prašymui pateikti. Jeigu per 5 darbo dienas prašymas nepatikslinamas, prašymas nenagrinėjamas.

8.	Gavus privačios žemės savininko tinkamai užpildytą prašymą, Savivaldybės vykdomoji institucija per 20 darbo dienų:

8.1.	Savivaldybės vykdomosios institucijos paskirti asmenys patikrina, ar numatomas saugotinų želdinių kirtimas, kitoks pašalinimas iš augimo vietos ar intensyvus genėjimas neprieštarauja savivaldybės strateginiams plėtros ir veiklos planams, savivaldybės ir (ar) vietovės lygmens kompleksinio ir specialiojo teritorijų planavimo dokumentams;

8.2.	Savivaldybės vykdomosios institucijos paskirti asmenys sukviečia darbo grupę, kuri įvertina prašomų kirsti, kitaip pašalinti iš augimo vietos ar intensyviai genėti saugotinų želdinių būklę, nufotografuoja saugotinus želdinius. Darbo grupė Savivaldybės vykdomajai institucijai teikia išvadą, surašydama Želdinių apžiūros ir vertinimo aktą (toliau – aktas) – jame nurodomi motyvai dėl leidžiamų kirsti, kitaip pašalinti iš augimo vietos ar intensyviai genimų saugotinų želdinių, nurodomas numatytų kirsti, kitaip pašalinti iš augimo vietos ar intensyviai genėti saugotinų želdinių vieta, skaičius, rūšys, skersmuo (1,3 m aukštyje);

8.3.	Savivaldybės vykdomosios institucijos paskirti asmenys persiunčia gauto prašymo kopiją Kultūros paveldo departamento Panevėžio - Utenos teritoriniam skyriui (toliau – institucijos) išvadai gauti, kai prašymas susijęs su šios institucijos kuruojamomis teritorijomis. Negavus išvados per 5 darbo dienas, laikoma, kad institucija neprieštarauja prašyme nurodytų želdinių kirtimui ar kitokiam pašalinimui iš augimo vietos.

8.4.	darbo grupei pateikus išvadą, Savivaldybės vykdomosios institucijos paskirtas darbuotojas, parengia kompensacijos dydžio apskaičiavimo projektą dėl pašalinamų želdinių atkuriamosios vertės;

8.5.	Savivaldybės vykdomoji institucija, įvertinusi gautus duomenis pagal 8.1.-8.4. papunkčius, privačios žemės sklypo savininkui išduoda leidimą, kuriame nurodo želdinių atkuriamosios vertės kompensacijos dydį arba, nustačius, kad numatomas saugotinų želdinių kirtimas, kitoks pašalinimas iš augimo vietos ar intensyvus genėjimas prieštarauja savivaldybės strateginiams plėtros ir veiklos planams, savivaldybės ir (ar) vietovės lygmens kompleksinio ir specialiojo teritorijų planavimo dokumentams, motyvuotai atsisako jį išduoti ir apie priimtą sprendimą raštu informuoja privačios žemės sklypo savininką.

9.	Leidimas galioja neterminuotai. Savivaldybės vykdomoji institucija, laikydamasi asmens duomenų apsaugą reglamentuojančių teisės aktų reikalavimų, ne vėliau kaip per 3 darbo dienas nuo leidimo išdavimo dienos savivaldybės interneto svetainės puslapyje paskelbia informaciją apie išduotą leidimą, nurodydama numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip nuo leidimo paskelbimo savivaldybės interneto svetainės puslapyje dienos.

10.	Savivaldybės vykdomoji institucija, gavusi tinkamai užpildytą valstybinės žemės valdytojo prašymą, per 20 darbo dienų:

10.1.	Savivaldybės vykdomosios institucijos paskirti asmenys įvertina, ar numatomas saugotinų želdinių kirtimas, kitoks pašalinimas iš augimo vietos ar intensyvus genėjimas neprieštarauja savivaldybės strateginiams plėtros ir veiklos planams, savivaldybės ir (ar) vietovės lygmens kompleksinio ir specialiojo teritorijų planavimo dokumentams;

10.2.	Savivaldybės vykdomosios institucijos paskirti asmenys sukviečia darbo grupę, jei prašoma kirsti, kitaip pašalinti iš augimo vietos ar intensyviai genėti iki 10 vnt. saugotinų želdinių, arba sukviečia Molėtų rajono savivaldybės želdynų ir želdinių apsaugos ir priežiūros komisiją (toliau – Komisija), kai prašoma kirsti, kitaip pašalinti iš augimo vietos ar intensyviai genėti 10 vnt. ar daugiau saugotinų želdinių. Darbo grupė teikia išvadą, surašydama aktą, Komisija – išvadą, surašydama Komisijos posėdžio protokolą;

10.3.	Savivaldybės vykdomosios institucijos paskirti asmenys persiunčia gauto prašymo kopiją Kultūros paveldo departamento Panevėžio - Utenos teritoriniam skyriui (toliau – institucija), išvadai gauti, kai prašymas susijęs su šios institucijos kuruojamomis teritorijomis. Negavus išvados per 5 darbo dienas, laikoma, kad institucija neprieštarauja prašyme nurodytų želdinių kirtimui ar kitokiam pašalinimui iš augimo vietos, išskyrus atvejus, kai šios institucijos atstovai dalyvauja Komisijos veikloje.

10.4.	aprašo 12 punkte numatytais atvejais Savivaldybės vykdomoji institucija turi gauti želdynų ir želdinių būklės ekspertizės išvadą;

10.5.	darbo grupei ar Komisijai pateikus išvadą, Savivaldybės vykdomosios institucijos paskirtas darbuotojas parengia kompensacijos dydžio apskaičiavimo projektą dėl pašalinamų želdinių atkuriamosios vertės;

10.6.	Savivaldybės vykdomoji institucija priima spendimą išduoti leidimą ir numato leidimo įsigaliojimo terminą. Terminas gali būti ne ankstesnis kaip po 20 darbo dienų nuo sprendimo išduoti leidimą priėmimo dienos. Ne vėliau kaip per 3 darbo dienas nuo sprendimo išduoti leidimą priėmimo dienos savivaldybės interneto svetainėje paskelbiama informacija apie priimtą sprendimą išduoti leidimą, nurodant numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį, želdinių atkuriamosios vertės kompensacijos dydį bei numatomą leidimo įsigaliojimo dieną. Kartu su sprendimu dėl leidimo išdavimo paskelbiama Komisijos išvada ir (ar) želdynų ir želdinių būklės ekspertizės išvada, kai šias išvadas privaloma gauti ir įvertinti iki sprendimo dėl leidimo išdavimo priėmimo;

10.7.	jeigu per nustatytą terminą gautas aprašo 12.3 papunktyje numatytas rašytinis suinteresuotos visuomenės prašymas arba 13 punkte numatytas suinteresuotos visuomenės pranešimas, leidimo įsigaliojimas atidedamas laikotarpiui, reikalingam želdynų ir želdinių būklės ekspertizei atlikti. Gavusi želdynų ir želdinių būklės ekspertizės išvadą, Savivaldybės vykdomoji institucija per 5 darbo dienas susipažįsta su želdynų ir želdinių būklės ekspertizės išvada ir priima sprendimą nekeisti leidimo, pakeisti leidimą arba panaikinti sprendimą dėl leidimo išdavimo ir jį kartu su želdynų ir želdinių būklės ekspertizės išvada paskelbia savivaldybės interneto svetainėje. Jeigu Savivaldybės vykdomoji institucija neatsižvelgė ar atsižvelgė tik iš dalies į Komisijos išvadą ir (ar) želdynų ir želdinių būklės ekspertizės išvadą, sprendime dėl leidimo išdavimo privaloma nurodyti tokio sprendimo priežastis ir motyvus. Leidimas galioja neterminuotai. Leidime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip nuo įsigaliojusio leidimo paskelbimo savivaldybės interneto svetainės puslapyje;

10.8.	nustačius, kad numatomas saugotinų želdinių kirtimas, kitoks pašalinimas iš augimo vietos ar intensyvus genėjimas prieštarauja savivaldybės strateginiams plėtros ir veiklos planams, savivaldybės ir (ar) vietovės lygmens kompleksinio ir specialiojo teritorijų planavimo dokumentams, Savivaldybės vykdomoji institucija motyvuotai atsisako jį išduoti ir apie priimtą sprendimą raštu informuoja valstybinės žemės valdytoją.

11.	Asmuo dėl savivaldybės želdynų ir želdinių teritorijose esančių saugotinų medžių ir krūmų kirtimo ir (ar) genėjimo Savivaldybės vykdomajai institucijai pateikia nustatytos formos prašymą (aprašo 4 priedas) atlikti saugotinų medžių ir krūmų kirtimo ir (ar) genėjimo darbus (toliau – prašymas atlikti darbus). Jeigu asmuo pateikė netinkamai užpildytą prašymą atlikti darbus, Savivaldybės vykdomoji institucija per 5 darbo dienas nuo prašymo atlikti darbus gavimo dienos informuoja apie tai asmenį ir nustato 5 darbo dienų terminą patikslintam prašymui pateikti. Jeigu per 5 darbo dienas prašymas atlikti darbus nepatikslinamas, prašymas nenagrinėjamas. Savivaldybės vykdomoji institucija, gavusi tinkamai užpildytą prašymą atlikti darbus, per 20 darbo dienų inicijuoja Sprendimo priėmimą:

11.1.	Savivaldybės vykdomosios institucijos paskirti asmenys patikrina, ar numatomas saugotinų želdinių kirtimas, kitoks pašalinimas iš augimo vietos ar intensyvus genėjimas neprieštarauja savivaldybės strateginiams plėtros ir veiklos planams, savivaldybės ir (ar) vietovės lygmens kompleksinio ir specialiojo teritorijų planavimo dokumentams;

11.2.	Savivaldybės vykdomosios institucijos paskirti asmenys sukviečia darbo grupę, jei prašoma kirsti, kitaip pašalinti iš augimo vietos ar intensyviai genėti iki 10 vnt. saugotinų želdinių, arba sukviečia Komisiją, kai prašoma kirsti, kitaip pašalinti iš augimo vietos ar intensyviai genėti 10 vnt. ar daugiau saugotinų želdinių. Darbo grupė teikia išvadą, surašydama aktą, Komisija – išvadą, surašydama Komisijos posėdžio protokolą;

11.3.	Savivaldybės vykdomosios institucijos paskirti asmenys persiunčia gauto prašymo kopiją Kultūros paveldo departamento Panevėžio - Utenos teritoriniam skyriui (toliau – institucija), išvadai gauti, kai prašymas susijęs su šios institucijos kuruojamomis teritorijomis. Negavus išvados per 5 darbo dienas, laikoma, kad institucija neprieštarauja prašyme nurodytų želdinių kirtimui ar kitokiam pašalinimui iš augimo vietos, išskyrus atvejus, kai šios institucijos atstovai dalyvauja Komisijos veikloje.

11.4.	aprašo 12 punkte nurodytais atvejais Savivaldybės vykdomoji institucija turi gauti želdynų ir želdinių būklės ekspertizės išvadą;

11.5.	darbo grupei ar Komisijai pateikus išvadą, Savivaldybės vykdomosios institucijos paskirtas darbuotojas, parengia kompensacijos dydžio apskaičiavimo projektą dėl pašalinamų želdinių atkuriamosios vertės;

11.6.	atsižvelgusi į aprašo 11.1–11.5 papunkčius, Savivaldybės vykdomoji institucija priima Sprendimą ir numato Sprendimo įsigaliojimo terminą, kuris gali būti ne ankstesnis kaip po 20 darbo dienų nuo Sprendimo priėmimo dienos. Ne vėliau kaip per 3 darbo dienas nuo Sprendimo priėmimo dienos savivaldybės interneto svetainėje paskelbiamas Sprendimas, nurodant numatomų kirsti, kitaip pašalinti iš augimo vietos ar intensyviai genėti saugotinų želdinių vietą, rūšį, skaičių, skersmenį, želdinių atkuriamosios vertės kompensacijos dydį bei numatomą Sprendimo įsigaliojimo dieną. Kartu su Sprendimu paskelbiama Komisijos išvada ir (ar) želdynų ir želdinių būklės ekspertizės išvada, kai šias išvadas želdynų tvarkymą reglamentuojančių teisės aktų nustatyta tvarka privaloma gauti ir įvertinti iki Sprendimo priėmimo;

11.7.	jeigu per nustatytą terminą gautas aprašo 12.3 papunktyje numatytas rašytinis suinteresuotos visuomenės prašymas arba 13 punkte numatytas suinteresuotos visuomenės pranešimas, Sprendimo įsigaliojimas atidedamas laikotarpiui, reikalingam želdynų ir želdinių būklės ekspertizei atlikti. Gavusi želdynų ir želdinių būklės ekspertizės išvadą, Savivaldybės vykdomoji institucija per 5 darbo dienas susipažįsta su želdynų ir želdinių būklės ekspertizės išvada ir palieka Sprendimą nepakeistą, pakeičia arba panaikina Sprendimą ir jį kartu su želdynų ir želdinių būklės ekspertizės išvada paskelbia savivaldybės interneto svetainėje. Jeigu Savivaldybės vykdomoji institucija neatsižvelgė ar atsižvelgė tik iš dalies į Komisijos išvadą ir (ar) želdynų ir želdinių būklės ekspertizės išvadą, Sprendime privaloma nurodyti tokio sprendimo priežastis ir motyvus. Sprendime numatyti saugotinų želdinių kirtimo, kitokio pašalinimo iš augimo vietos ar intensyvaus genėjimo darbai gali būti pradėti ne anksčiau kaip nuo įsigaliojusio Sprendimo paskelbimo savivaldybės interneto svetainės puslapyje.

12.	Želdynų ir želdinių būklės ekspertizė privaloma ir turi būti gauta želdynų ir želdinių būklės ekspertizės išvada, kai:

12.1.	numatoma pertvarkyti didesnius kaip 1 hektaro ploto viešuosius želdynus urbanizuotose teritorijose;

12.2.	numatoma kirsti ar kitaip pašalinti iš augimo vietos gatvių želdinius ilgesniame kaip 100 m gatvės ruože, kai numatomame pertvarkyti gatvės ruože auga 10 ir daugiau saugotinų želdinių;

12.3.	suinteresuotos visuomenės reikalavimu, kai pateikiamas rašytinis prašymas dėl numatomų tvarkyti viešųjų želdynų ir želdinių būklės ekspertizės atlikimo, kurį pasirašė ne mažiau kaip 100 asmenų, kai numatoma kirsti viešuosius želdinius miesto ar miestelio teritorijoje, arba kurį pasirašė ne mažiau kaip 40 asmenų, kai numatoma kirsti viešuosius želdinius kurorto ar kaimo teritorijoje.

13.	Suinteresuota visuomenė turi teisę savo iniciatyva užsakyti viešųjų želdynų ir želdinių būklės ekspertizę, kai jos atlikti neprivaloma, ir perduoti ekspertizės išvadą Savivaldybės vykdomajai institucijai. Apie užsakytą ir numatomą atlikti viešųjų želdynų ir želdinių būklės ekspertizę suinteresuotos visuomenės atstovai privalo informuoti Savivaldybės vykdomajai institucijai raštu, pateikdami pranešimą apie užsakytą želdynų ir želdinių būklės ekspertizę ir tai patvirtinančius dokumentus iki leidimo įsigaliojimo termino arba iki viešojo atskirojo želdyno projektavimo parengiamojo etapo pabaigos.

14.	Želdynų ir želdinių būklės ekspertizė atliekama parengiamuoju viešųjų atskirųjų želdynų projektų rengimo etapu. Planuojant viešųjų atskirųjų želdynų pertvarkymą, želdinių kirtimą ar kitokį pašalinimą iš augimo vietos ir (ar) tvarkymą aprašo 12 ir 13 punktuose nurodytais atvejais Savivaldybės vykdomoji institucija privalo atsižvelgti į želdynų ir želdinių būklės ekspertizės išvadą arba nurodyti priežastis ir motyvus, jeigu nuspręsta atsižvelgti tik iš dalies arba nuspręsta neatsižvelgti į želdynų ir želdinių būklės ekspertizės išvadą.

15.	Prašyme pateiktoms priežastims pagrįsti iš želdynų ir želdinių savininko ar valdytojo, kito fizinio ar juridinio asmens, prašančio kirsti, kitaip pašalinti iš augimo vietos ar intensyviai genėti saugotinus želdinius, Savivaldybės vykdomoji institucija gali prašyti papildomos informacijos.

16.	Privačios žemės savininkas ar valstybinės žemės valdytojas, kuriam išduotas leidimas, prieš medžių ir krūmų, įrašytų leidime, kirtimą ar kitokį pašalinimą iš augimo vietos turi sumokėti jų atkuriamąją vertę į savivaldybės nurodytą sąskaitą, išskyrus aprašo 5 punkte nurodytus atvejus.

17.	Leidimas ar Sprendimas neišduodamas, kai:

17.1.	privačios žemės savininkas ar valstybinės žemės valdytojas, kitas fizinis ar juridinis asmuo nepateikia papildomos informacijos priežastims, pateiktoms prašyme, pagrįsti pagal aprašo 15 punktą arba pateikia klaidingą informaciją apie prašomo kirsti, kitaip pašalinti iš augimo vietos ar intensyviai genėti želdinio būklę;

17.2.	Savivaldybės vykdomoji institucija gauna neigiamą darbo grupės, Komisijos išvadą;

17.3.	vadovaujantis aprašo 12 punkte nurodytais atvejais nebuvo atlikta želdinių būklės ekspertizė.

18.	Atvejai, kada leidimo galiojimas panaikinamas, nustatyti Lietuvos Respublikos želdinių įstatymo 13 straipsnio 7 dalyje.

III SKYRIUS

PRAŠYMŲ PERSKAIČIUOTI ŽELDINIŲ ATKURIAMOSIOS VERTĖS KOMPENSACIJĄ NAGRINĖJIMO IR SUMOKĖTOS ŽELDINIŲ ATKURIAMOSIOS VERTĖS KOMPENSACIJOS GRĄŽINIMO TVARKA

19.	Jeigu saugotiną želdinį nukirtus ar kitaip pašalinus iš augimo vietos paaiškėja, kad privačios žemės sklypo savininkui ar valstybinės žemės valdytojui išduotame leidime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, privačios žemės sklypo savininkas ar valstybinės žemės valdytojas turi teisę kreiptis į Savivaldybės vykdomąją instituciją dėl želdinių atkuriamosios vertės dydžio perskaičiavimo ir dalies ar visos sumokėtos želdinių atkuriamosios vertės kompensacijos grąžinimo. Savivaldybės vykdomoji institucija privalo privačios žemės sklypo savininko ar valstybinės žemės valdytojo prašymą dėl želdinių atkuriamosios vertės kompensacijos perskaičiavimo išnagrinėti ir priimti sprendimą dėl želdinių atkuriamosios vertės kompensacijos permokos grąžinimo per 20 darbo dienų nuo tinkamai užpildyto prašymo (aprašo 5 priedas) gavimo ir grąžinti želdinių atkuriamosios vertės kompensacijos permoką per 20 darbo dienų nuo sprendimo priėmimo. Jeigu nukirtus ar kitaip pašalinus iš augimo vietos savivaldybės želdynų ir želdinių teritorijoje buvusį želdinį paaiškėja, kad sprendime nurodytas želdinių atkuriamosios vertės kompensacijos dydis yra netikslus arba neturėjo būti skaičiuojamas, Savivaldybės vykdomosios institucijos paskirtas asmuo, gavęs Komisijos ar darbo grupės išvadą, perskaičiuoja ir Savivaldybės vykdomoji institucija atitinkamai sumažina ar padidina savo artimiausios želdinių atkuriamosios vertės kompensacijos dydį.

20.	Tikslinės lėšos, gautos kompensavus atkuriamąją želdinių vertę, pervedamos į Molėtų rajono savivaldybės aplinkos apsaugos rėmimo specialiosios programos sąskaitą, įtraukiamos į apskaitą atskirai ir naudojamos želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizacijos priemonėms Molėtų rajono savivaldybės teritorijoje vykdyti. Savivaldybės vykdomoji institucija savivaldybės interneto svetainėje kiekvienais metais ne vėliau kaip iki vasario 1 dienos paskelbia informaciją apie želdinių atkuriamosios vertės kompensacijų lėšų panaudojimą per praėjusius kalendorinius metus. Draudžiama šias lėšas naudoti kitai paskirčiai.

IV SKYRIUS

BAIGIAMOSIOS NUOSTATOS

21.	Gauti pareiškėjų duomenys tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymo reikalavimų.

___________________________

Molėtų rajono savivaldybės saugotinų

želdinių kirtimo, kitokio pašalinimo iš

augimo vietos ar intensyvaus genėjimo

leidimų išdavimo ir prašymų dėl želdinių

atkuriamosios vertės kompensacijos dydžio

perskaičiavimo nagrinėjimo ir sumokėtos

želdinių atkuriamosios vertės

kompensacijos grąžinimo tvarkos aprašo

1 priedas

(Leidimo kirsti, kitaip pašalinti iš augimo vietos ar intensyviai genėti saugotinus želdinius forma)

Molėtų rajono savivaldybėS MERAS

Vilniaus g. 44, 33140 Molėtai. Tel. (8 383) 54 761, el. p. savivaldybe@moletai.lt, www.moletai.lt.

LEIDIMAS KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS

__________________ Nr. _________

(data)

Molėtai

Leidžiama ____________________________________________________________________________

(juridinio asmens pavadinimas/fizinio asmens vardas, pavardė, adresas, tel. Nr., el. p.)

žemės sklype _____________________________________________________________________________

(žemės sklypo, kuriame vykdomi saugotinų želdinių kirtimo, persodinimo ar kitokio pašalinimo iš augimo vietos, intensyvaus genėjimo darbai, adresas ir kadastro numeris)

______________________________________________________________________________

vykdyti šiuos saugotinų želdinių kirtimo, kitokio pašalinimo iš augimo vietos ar intensyvaus genėjimo darbus:

______________________________________________________________________________

(leidžiamų vykdyti darbų esmė (saugotinų želdinių rūšys, medžio stiebo skersmuo 1,3 m aukštyje, želdinių kiekis)

______________________________________________________________________________

______________________________________________________________________________

______________________________________________________________________________

(terminai ribojantys darbus)

Želdinių atkuriamoji vertė _________________________________________ _____ Eur ___ ct.

(žodžiais)

Leidimas įsigalioja 20___ m. _________________ d.

Darbus galima pradėti ne anksčiau kaip po _____darbo dienų nuo įsigaliojusio leidimo paskelbimo Savivaldybės interneto svetainėje, prieš tai lėšas už kertamus saugotinus želdinius pervedus į Molėtų rajono savivaldybės administracijos atsiskaitomąją sąskaitą Nr. LT……………………………., esančią………… banke, įmokos gavėjas – Molėtų rajono savivaldybės administracija. Mokėjimo pavedime būtina nurodyti mokėjimo paskirtį – želdinių atkuriamoji vertė.

Savivaldybės vykdomoji institucija	___________________	______________________	(parašas) (vardas ir pavardė)

__________________________	___________________	___________________

Leidimą parengusio asmens pareigos	(parašas)	(vardas ir pavardė)

Molėtų rajono savivaldybės saugotinų želdinių

kirtimo, kitokio pašalinimo iš augimo vietos ar

intensyvaus genėjimo leidimų išdavimo ir

prašymų dėl želdinių atkuriamosios vertės

kompensacijos dydžio perskaičiavimo

nagrinėjimo ir sumokėtos želdinių

atkuriamosios vertės kompensacijos grąžinimo

tvarkos aprašo

2 priedas

(Sprendimo kirsti, kitaip pašalinti iš augimo vietos ar intensyviai genėti saugotinus želdinius forma)

Molėtų rajono savivaldybėS MERAS

Vilniaus. 44, 33140 Molėtai. Tel. (8 383) 54 761, el. p. savivaldybe@moletai.lt, www.moletai.lt.

SPRENDIMAS KIRSTI, KITAIP PAŠALINTI IŠ AUGIMO VIETOS AR INTENSYVIAI GENĖTI SAUGOTINUS ŽELDINIUS

__________________ Nr. _________

(data)

Molėtai

Išnagrinėjus ______________________________________________________________________

(juridinio asmens pavadinimas/fizinio asmens vardas, pavardė, adresas, tel. Nr., el. p.)

pateiktą prašymą, nuspręsta žemės sklype ______________________________________________________________________________ (žemės sklypo, kuriame vykdomi saugotinų želdinių kirtimo, persodinimo ar kitokio pašalinimo iš augimo vietos, intensyvaus genėjimo darbai, adresas ir kadastro numeris)

______________________________________________________________________________

vykdyti šiuos saugotinų želdinių kirtimo, kitokio pašalinimo iš augimo vietos ar intensyvaus genėjimo darbus:

______________________________________________________________________________

(vykdytinų darbų esmė (saugotinų želdinių rūšys, medžio stiebo skersmuo 1,3 m aukštyje, želdinių kiekis)

______________________________________________________________________________

______________________________________________________________________________

______________________________________________________________________________

Želdinių atkuriamoji vertė _________________________________________ _____ Eur ___ ct.

(žodžiais)

Sprendimas įsigalioja 20___ m. _________________ d.

Darbus galima pradėti ne anksčiau kaip po _____darbo dienų nuo įsigaliojusio leidimo paskelbimo Savivaldybės interneto svetainėje, prieš tai lėšas už kertamus saugotinus želdinius pervedus į Molėtų rajono savivaldybės administracijos atsiskaitomąją sąskaitą Nr. LT……………………………., esančią………… banke, įmokos gavėjas – Molėtų rajono savivaldybės administracija.

Mokėjimo pavedime būtina nurodyti mokėjimo paskirtį – želdinių atkuriamoji vertė.

Savivaldybės vykdomoji institucija	___________________	_______________________	(parašas)	(vardas ir pavardė)

___________________	___________________	_______________________ Sprendimą parengusio asmens pareigos	(parašas)	(vardas ir pavardė)

Molėtų rajono savivaldybės saugotinų želdinių

kirtimo, kitokio pašalinimo iš augimo vietos ar

intensyvaus genėjimo leidimų išdavimo ir

prašymų dėl želdinių atkuriamosios vertės

kompensacijos dydžio perskaičiavimo

nagrinėjimo ir sumokėtos želdinių

atkuriamosios vertės kompensacijos grąžinimo

tvarkos aprašo

3 priedas

(Prašymo išduoti leidimą kirsti, kitaip pašalinti iš augimo vietos ar intensyviai genėti saugotinus želdinius forma)

(Prašymą teikiančio asmens vardas ir pavardė arba pavadinimas didžiosiomis raidėmis)
(asmens adresas)
(asmens ryšio palaikymo duomenys – telefono Nr., el. pašto adresas)
(asmeniui atstovaujančio asmens vardas ir pavardė didžiosiomis raidėmis, ryšio palaikymo duomenys – telefono Nr., el. pašto adresas)

Molėtų rajono savivaldybės vykdomajai institucijai

PRAŠYMAS IŠDUOTI LEIDIMĄ KIRSTI, KITAIP PAŠALINTI IŠ AUGIMO VIETOS

AR INTENSYVIAI GENĖTI SAUGOTINUS ŽELDINIUS

______________________

(data)

Molėtai

Prašau leisti kirsti, kitaip pašalinti iš augimo vietos ar intensyviai genėti saugotinus želdinius žemės sklype

(žemės sklypo adresas ir kadastro Nr.)

Numatomi atlikti darbai:

☐ Kirtimas

Medžių ir (ar) krūmų rūšys	Kiekis	Medžio stiebo skersmuo (cm) 1,3 m aukštyje

☐ Kitoks pašalinimas iš augimo vietos

Medžių ir (ar) krūmų rūšys	Kiekis	Medžio stiebo skersmuo (cm) 1,3 m aukštyje

☐ Intensyvus genėjimas

Medžių ir (ar) krūmų rūšys	Kiekis	Medžio stiebo skersmuo (cm) 1,3 m aukštyje

Saugotinų želdinių kirtimo, kitokio pašalinimo iš augimo vietos ar intensyvaus genėjimo priežastis:

Darbus numatoma pradėti gavus leidimą, baigti _________________________________________

(numatoma darbų atlikimo data)

PRIDEDAMA:

1. Žemės sklypo plano kopija, ___ lapas (-ai).

2. Nekilnojamo turto registro centrinio duomenų banko išrašo apie nuosavybės teise įregistruotą žemės sklypą kopija, ___lapas (-ai).

3. Įgaliojimo kopija, jei prašymą ir dokumentus pasirašo ir teikia įgaliotas asmuo (privaloma), ___ lapas (-ai).

4. Numatomų kirsti, kitaip pašalinti iš augimo vietos ar intensyviai genėti želdinių schema (schema gali būti parengta žemėlapio pagrindu arba nubraižyta laisva forma, pažymint želdinių augimo vietą, rūšis, skaičių, skersmenį), ___ lapas (-ai).

5. Bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius 1 balsas), kopija arba išrašas (jei taikoma*), ___ lapas (-ai).

6. Želdinių būklės ekspertizės išvada (jei taikoma**), ___ lapas (-ai).

7. Papildomi dokumentai (jei vykdomi statybos ar kiti darbai):

7.1. statybos leidimo kopija, ___ lapas (-ai).

7.2. želdyno projekto kopija (kai tokį projektą privaloma rengti), želdynų ir (ar) želdinių tvarkymo dalies kopija, ___ lapas (-ai).

Paaiškinimai, kada taikomas reikalavimas:

* Bendrijos ar gyventojų susirinkimo protokolo, patvirtinančio, kad šiam prašymui pritarta paprasta balsų dauguma (50 proc. plius 1 balsas), kopija arba išrašas pateikiami, kai prašoma kirsti geros būklės želdinius.

** Želdinių būklės ekspertizės išvada pateikiama, jeigu Želdynų įstatyme nustatyta tvarka atliekama želdinių būklės ekspertizė.

_____________________	________________________

(parašas)	(vardas ir pavardė)

SUDERINTA

________________________________

(asmens, kurio sklype auga prašyme

nurodyti saugotini želdiniai,

parašas, vardas ir pavardė, tel. nr./el. p.)

Molėtų rajono savivaldybės saugotinų želdinių

kirtimo, kitokio pašalinimo iš augimo vietos ar

intensyvaus genėjimo leidimų išdavimo ir

prašymų dėl želdinių atkuriamosios vertės

kompensacijos dydžio perskaičiavimo

nagrinėjimo ir sumokėtos želdinių

atkuriamosios vertės kompensacijos grąžinimo

tvarkos aprašo

4 priedas

(Prašymo atlikti saugotinų želdinių kirtimo, kitokio pašalinimo iš augimo vietos ar intensyvaus genėjimo darbus forma)

(Prašymą teikiančio asmens vardas ir pavardė arba pavadinimas didžiosiomis raidėmis)
(asmens adresas)
(asmens ryšio palaikymo duomenys – telefono Nr., el. pašto adresas)
(asmeniui atstovaujančio asmens vardas ir pavardė didžiosiomis raidėmis, ryšio palaikymo duomenys – telefono Nr., el. pašto adresas)

Molėtų rajono savivaldybės vykdomajai institucijai

PRAŠYMAS ATLIKTI SAUGOTINŲ ŽELDINIŲ KIRTIMO, KITOKIO PAŠALINIMO IŠ AUGIMO VIETOS AR INTENSYVAUS GENĖJIMO DARBUS

______________________

(data)

Molėtai

Prašau atlikti saugotinų želdinių kirtimo, kitokio pašalinimo iš augimo vietos ar intensyvaus genėjimo darbus Molėtų rajono savivaldybės želdynų ir želdinių teritorijoje

(žemės sklypo adresas ir kadastro Nr.)

Siūlomi/numatomi atlikti darbai:

☐ Kirtimas

Medžių ir (ar) krūmų rūšys	Kiekis	Medžio stiebo skersmuo (cm) 1,3 m aukštyje

☐ Kitoks pašalinimas iš augimo vietos

Medžių ir (ar) krūmų rūšys	Kiekis	Medžio stiebo skersmuo (cm) 1,3 m aukštyje

☐ Intensyvus genėjimas

Medžių ir (ar) krūmų rūšys	Kiekis	Medžio stiebo skersmuo (cm) 1,3 m aukštyje

Saugotinų želdinių kirtimo, kitokio pašalinimo iš augimo vietos ar intensyvaus genėjimo priežastis:

PRIDEDAMA. Siūlomų/numatomų kirsti, kitaip pašalinti iš augimo vietos ar intensyviai genėti želdinių schema (schema gali būti parengta žemėlapio pagrindu arba nubraižyta laisva forma, pažymint želdinių augimo vietą, rūšis, skaičių, skersmenį), ___ lapas (-ai).

_____________________	________________________

(parašas)	(vardas ir pavardė)

Molėtų rajono savivaldybės saugotinų želdinių

kirtimo, kitokio pašalinimo iš augimo vietos ar

intensyvaus genėjimo leidimų išdavimo ir

prašymų dėl želdinių atkuriamosios vertės

kompensacijos dydžio perskaičiavimo

nagrinėjimo ir sumokėtos želdinių

atkuriamosios vertės kompensacijos grąžinimo

tvarkos aprašo

5 priedas

(Prašymo perskaičiuoti ir (ar) grąžinti želdinių atkuriamosios vertės kompensaciją forma)

(Prašymą teikiančio asmens vardas ir pavardė arba pavadinimas didžiosiomis raidėmis)
(asmens adresas)
(asmens ryšio palaikymo duomenys – telefono Nr., el. pašto adresas)
(asmeniui atstovaujančio asmens vardas ir pavardė didžiosiomis raidėmis, ryšio palaikymo duomenys – telefono Nr., el. pašto adresas)

Molėtų rajono savivaldybės vykdomajai institucijai

PRAŠYMAS PERSKAIČIUOTI IR (AR) GRĄŽINTI

ŽELDINIŲ ATKURIAMOSIOS VERTĖS KOMPENSACIJĄ

__________________

(data)

Molėtai

Prašau perskaičiuoti ir (ar) grąžinti (reikalingą pabraukti) Molėtų rajono savivaldybės administracijos _____________ išduotame leidime Nr. _____________ kirsti, kitaip pašalinti iš augimo vietos ar intensyviai genėti saugotinus želdinius žemės sklype ______________________________________________________________________________

(žemės sklypo adresas ir kadastro Nr.)

apskaičiuotą želdinių atkuriamosios vertės kompensaciją.

Aplinkybės, dėl kurių želdinių atkuriamosios vertės kompensacija turėtų būti perskaičiuota ar grąžinta, nurodant medžių rūšis ir skaičių:

Lėšas pervesti į :

______________________________________________________________________________

_____________________	________________________

(parašas)	(vardas ir pavardė)